钦定古今图书集成/理学汇编/经籍典/第105卷 > 晋郭璞洞林 > 《泰》
## 钦定古今图书集成/理学汇编/经籍典/第105卷 > 晋郭璞洞林 > 《泰》

昌邑不静，复南过颍，由脉头口渡去三十里所传高，
贼屯驻，栅断渡处，以要流人。时数百家车千乘不敢
前，令余占，可决得泰☷☰，欣然语众曰：“群类逃难，而
得拔茅汇征之卦。且《泰》者，通也，吉又何疑？吾为前驱。”
从者数十家，至贼界，贼已去，馀皆回避。樏津渡为贼
所劫，人仅得在，悔不取余卦。